open-index/open-wikipedia-markdown huggingface dataset:
Saksan jalkapallon 1. Bundesliiga 1980–1981

**Saksan Bundesliigan kausi 1980–1981** oli järjestyksessään 18. Bundesliigan, Länsi-Saksan pääsarjan, kausi. Se alkoi 15. elokuuta 1980 ja päättyi 13. kesäkuuta 1981. Hallitsevana mestarina kauteen lähti Bayern München. 

## Sarjajärjestelmä
Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosi seuraavaksi kaudeksi 2. Bundesliigan.

## Joukkuemuutokset kaudesta 1979–1980
Hertha BSC, SV Werder Bremen ja Eintracht Braunschweig putosivat edellisen kauden päätteeksi 2. Bundesliigaan. Heidän korvasivat Arminia Bielefeld, 1. FC Nürnberg ja Karlsruher SC: n.

## Kauden yhteenveto

Mestaruuden voitti toisen kerran peräkkäin Bayern München neljän pisteen erolla HSV:en. 1. Bundesliigasta putosivat toinen müncheniläisjoukkue 1860 München, FC Schalke 04 sekä FC Bayer 05 Uerdingen. 

Maalipörssin voiton vei nimiinsä toisen kerran peräkkäin Karl-Heinz Rummenigge 29 maalillaan.

Kaudella 1980–1981 Bundesliigassa nähtiin suomalaisia ensi kertaa sitten Juhani Peltosen, joka oli ensimmäinen suomalainen jalkapalloilija Saksan korkeimmalla sarjatasolla. Pasi Rautiainen edusti Bayern Müncheniä yhdessä ottelussa ja Seppo Pyykkö pudonnutta Bayer Uerdingeniä kolmessa ottelussa.

## Joukkueet

## Sarjataulukko

## Tulokset

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Parhaat maalintekijät
; 29 maalia
*  Karl-Heinz Rummenigge *([[FC Bayern München]])*
; 27 maalia
*  Manfred Burgsmüller *([[Borussia Dortmund]])*
; 19 maalia
*  Klaus Allofs *([[Fortuna Düsseldorf]])*
; 17 maalia
*  Paul Breitner *([[FC Bayern München]])*
*  Horst Hrubesch *([[Hamburger SV]])*
*  Dieter Müller *([[1. FC Köln]])*
*  Kurt Pinkall *([[VfL Bochum 1848|VfL Bochum]])*
; 16 maalia
*  Wilfried Hannes *([[Borussia Mönchengladbach]])*
*  Arne Larsen Økland *([[Bayer 04 Leverkusen|Bayer On 04 Leverkusen]])*
*  Gerd-Volker Schock *([[DSC Arminia Bielefeld|Arminia Bielefeld]])*

## Mestarijoukkue

## Viitteet
Saimi Jutila

**Saimi Siiri Jutila** (vuoteen 1908 asti *Lindfors*, 30. syyskuuta 1893 Pirkkala – 9. maaliskuuta 1949) oli suomalainen käsityönopettaja ja koulunjohtaja. Hänen vanhempansa olivat Adolf Malakias Lindfors ja Matilda Helena Mäkelä.

Saimi Jutila kirjoitti ylioppilaaksi vuonna 1916 ja valmistui käsityönopettajaksi Helsingin käsityöseminaarista 1920. Hän teki opintomatkoja Ruotsiin ja Norjaan 1928 sekä Saksaan ja Sveitsiin 1935. Hän toimi Sosiaalihallituksen naistöiden keskustoimiston apulaisjohtajana 1920–1921, Helsingin käsityöopiston opettajana 1921–1949 ja opiston johtajana 1930–1949.

## Lähteet

## Aiheesta muualla
* Hoida vaatteesi – laske pisteesi!. Jutila, Saimi (1942). Kansanhuolto.
Koningué

**Koningué** on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16&nbsp;100 ja keskuskylässä 7&nbsp;400 asukasta (vuonna 2009).

Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.

Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.

Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.

## Lähteet
Sidottu osake

**Sidottu osake** tarkoitti Suomessa aiemmin osaketta, jota ei saanut myydä ulkomaalaisille. Osakekirjassa oli merkintä ”Ei saa luovuttaa ulkomaalaisille tai heihin verrattaville yhteisöille”.

Sidotun osakkeen vastakohta oli vapaa osake.

## Lähteet
Vapaa osake

**Vapaa osake** tarkoitti Suomessa aiemmin osaketta, jossa ei ollut ulkomaalaisrajoitusta. Vapaan osakkeen vastakohta oli sidottu osake. Vapaita osakkeita merkittiin pörssilistalla tunnuksella V. Vapaan osakkeen merkkinä oli myös osakeantilipussa oleva kirjain U. Vapaat osakkeet olivat vapaasti sekä suomalaisten että ulkomaalaisten omistettavissa. Yhtiöllä sai tavallisesti olla vapaita osakkeita sai olla enintään 20 % äänivallasta. Tästä oli kuitenkin poikkeuksia.

1980-luvulla vapaiden osakkeiden pörssikurssit nousivat sidottuja osakkeita nopeammin, kun ulkomaalaiset kiinnostuivat niistä. Ulkomaalaisrajoitus kumottiin vuoden 1993 alusta.

## Lähteet
Bandyliigakausi 2017–2018

**Jääpallon Suomen mestaruus kaudella 2017-2018** ratkaistiin kymmenen joukkueen runkosarjan jälkeen kahdeksan parhaan joukkueen pudotuspeleillä. Sarjaan oli tullut uutena joukkueena LRK Tornio, joka näin jatkoi keväällä 2014 päättynyttä Bandyliigan torniolaisjoukkueen esiintymistä. 

Bandyliigajoukkueisiin tuli useampia pelaajia Venäjältä. Nimekkäimpiä pelaajia olivat Akillekseen tullut 250 ottelua Venäjän liigassa pelannut Mongolian jääpallomaajoukkueen Roman Murzin sekä Pavel Kuznetsov. Narukerään tuli myös kaksi venäläispelaajaa Maxim Nikisov ja hyökkäykseen Andrei Krainov. Ruotsin sarjoista tuli takaisin Bandyliigaan suomalaisia maajoukkuemiehiä - Elitserienin Gripen Trollhättanista Veiterään maajoukkuemies Eetu Peuhkuri sekä LRK Tornioon Kalix Bandyn riveistä Antti Ekman sekä konkurssiin menneestä ja Allsvenskanista pudonneesta HT Bandystä Pasi Hiekkanen, Pekka Hiltunen ja Tuomas Mokko. Paluumuuttajana tuli Richard Laibert Ruotsin Allsvenskanin Blåsut BK:sta.

Lappeenrannan Veiterä oli voittamaton liigan loppuun asti, sillä runkosarjassa se menetti ainoastaan yhden pisteen ja pelasi pudotuspelit tappioitta. Loppuottelussa Veiterä voitti Mikkelin Kampparit ensimmäisellä puoliajalla tehdyillä maaleilla numeroin 3-2. Mestaruus oli Veiterälle seurahistorian kuudes ja toinen peräkkäinen. Ottelu ratkesi Emil Fedorovin kahteen maaliin, joista jälkimmäinen syntyi pari minuuttia ennen taukoa. 

## Runkosarja

## Puolivälierät

## Välierät

## Pronssiottelu

## Loppuottelu

## Suomen mestarit
**Veiterän joukkue 2016-2017**: Topi Peuhkuri (mv), Miika Kontra (mv), Jere Oravuo (mv),
Kalle Pesonen, Kerkko Äikäs, Pyry Kunnas, Jaakko Kyllönen, Antti-Juuso Ropo, Santtu Nurmi, Johan Segerman, Cristian Laibert, Joonas Ylä-Outinen, Topi Pesonen, Emil Segerman, Tomi Hauska, Juuso Kärmeniemi, Janne Hauska, Valtteri Hauska, Matias Lehtonen,  Emil Fedorov, Tero Liimatainen, Tuukka Loikkanen, Eetu Peuhkuri, Aleksi Seppänen, Ere Verhelä **Taustajoukot: valmentajat**: Aleksei Nikišov, Otso Ikävalko, **huoltajat**: Ilkka Hauska, Kimmo Heikkinen, Reino Tuulasvaara, **fysioterapeutti**: Pekka Tujula, **joukkueenjohtaja**: Lauri Segerman

## All Stars - pelaajat kaudella 2017-2018
Bandyliigan pelaajat äänestivät ensimmäistä kertaa keskuudestaan pelikauden All-Stars-pelaajat:
* **Maalivahti**: Topi Peuhkuri, Veiterä 
* **Puolustajat**: Pekka Hiltunen, LRK Tornio; Mikko Rytkönen, JPS ja Christian Laibert, Veiterä
* **Sivutuet**: Nikke Tuhkanen, JPS ja Matti Vainio, Akilles;
* **Keskikenttä**: Tomi Hauska, Veiterä; Lasse Tammilehto, JPS ja Eetu Peuhkuri, Veiterä
* **Hyökkääjät**: Janne Hauska, Veiterä ja Tero Liimatainen, Veiterä

## Parhaat maalintekijät - runkosarja

## Lähteet
*

### Viitteet
Noituutta

**Noituutta** (videolevityksessä myös *Kuolleet ja haudatut*; ) on vuonna 1981 valmistunut ohjaaja Gary Shermanin ohjaama tieteis- ja kauhuelokuva.

## Juoni
James Farentino näyttelee Dan Gillisiä, Potter's Buff -nimisen pikkukaupungin sheriffiä. Kaupunkiin vierailemaan saapunut valokuvaaja joutuu kaupunkilaisjoukon pahoinpitelemäksi ja hänet sytytetään palamaan. Uhri selviää kuitenkin koettelemuksesta ja päätyy paikalliseen sairaalaan hoidettavaksi, mutta joutuu murhatuksi aivan sherifiin ja hoitavan lääkärin silmien alla. 

Muitakin kaupunkiin vierailemaan tulleita henkilöitä joutuu vastaavien hyökkäysten kohteeksi. Sheriffi apunaan paikallinen hautausurakoitsija ja kuolinsyytutkija William G. Dobbs (Jack Albertson) alkavat kuumeisesti selvittää näiden hyökkäysten taustoja. Uhreja tulee lisää päivittäin. Lisäksi käy ilmi, että murhatyöt tekevät tahot valokuvaavat uhrinsa kuoleman hetkellä. 

Sheriffi Gillis törmää partioautollaan henkilöön erään joukkohyökkäyksen jälkitilanteessa. Auton eturitilään irronnut päälleajon uhrin käsi hyökkääkin sheriffin kimppuun ja pakenee paikalta! Gillis vie päälleajon uhrin ruumiinosia Dobbsin tutkittavaksi ja pian paljastuu, että osat ovat peräisin ihmisestä, jonka on täytynyt olla kuolleena jo useita kuukausia. 

Sheriffi Gillis saa pian selville, että Dobbs on aiemmin työskennellyt johtavana patologina sairaalassa Providencessä, Rhode Islandilla ja joutunut sieltä erotetuksi tehtyään kunnan ruumishuoneella epäilyttäviä kokeita ruumiilla.

Elokuvan kliimaksissa paljastetaan, että Dobbs on onnistunut kehittämään salaisen tekniikan kuolleiden henkiin herättämiseksi ja että kaikki pikkukaupungin asukkaat ovat itse asiassa käveleviä vainajia ja vieläpä Dobbsin täydellisessä hallinnassa. Dobbs pitää itseään makaaberina taiteilijana, joka käyttää kehittämäänsä kuolleiden joukkoa murhatakseen lisää ihmisiä saadakseen nämä osaksi kuolleiden ryhmäänsä. Kauhukseen Gillis ymmärtää itsekin olevansa vain yksi Dobbsin uhreista.

## Roolit

## Kohtelu Suomessa
Elokuva määrättiin esityskieltoon (ikäraja KK) Suomessa 1981 Valtion elokuvatarkastamon yksimielisellä päätöksellä. Varsin paljon (noin yhdeksän minuuttia) lyhennetty versio hyväksyttiin Valtion elokuvatarkastamossa videolevitykseen vuonna 1991 ikärajalla 16 ja nimellä *Kuolleet ja haudatut*.

## Arvioita
*[[Video-opas|Video-oppaassa]]* vuodelta 1994 Esko Rautakorpi luonnehti *Noituutta* keskivertoa paremmaksi kauhuelokuvaksi, joka hyödyntää oivallisesti zombie-perinnettä ja tarjoaa mainion loppukäänteen. Hän valitteli parhaiden tehojen jääneen Suomen elokuvatarkastamon leikkaamoon ja antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* Rotten Tomatoes
Koromo

**Koromo** on maalaiskunta Sikasson alueen Koutialan piirissä Malissa. Sen keskuskylä Bongosso sijaitsee 60 kilometriä Koutialasta koilliseen. Kunnassa on 9&nbsp;400 ja keskuskylässä 3&nbsp;300 asukasta (vuonna 2009).

Koromon kunta rajoittuu etelässä Koutialan piirin Kounianan, lounaassa Songo-Doubacorén, luoteessa Niantagan sekä koillisessa Ségoun alueen Sanin piirin Tourakolomban ja Moribalan kuntiin.

Kuntaan kuuluu viisi kylää.

## Lähteet
Bobby Tarantino II

__NOTOC__
**Bobby Tarantino II** on yhdysvaltalaisen hip hop -artisti Logicin seitsemäs mixtape ja jatko-osa vuonna 2016 julkaistulle Bobby Tarantino -mixtapelle. Albumin julkaisi Visionary Music Group ja Def Jam 9. maaliskuuta 2018. Vähän ennen albumin julkaisua ilmestyi kolme singleä, "Overnight", "44 More" ja "Everyday".

Logic ilmoitti albumin nimen ja julkaisupäivän 7. maaliskuuta 2018 *Grandpas Spaceship* -promovideolla. Videossa esiintyvät päähahmot Rick and Morty -sarjasta, ja Justin Roiland toimi ääninäyttelijänä. Logic teki myös cameon sarjan kolmannella tuotantokaudella.

Mixtapesta 10 kappaletta pääsi Billboard 100 listalle. Logic on täten viidestoista artisti, jolla on ollut kymmenen kappaletta samanaikaisesti kyseisellä listalla. Muihin samaan kyenneisiin artisteihin kuuluu mm. J. Cole, Drake, Beyonce ja The Beatles.

Kappaleen kansikuvan on tehnyt Sam Spratt, joka on kuvittanut jokaisen Logicin albumin kannen. Kansikuva on saanut vaikutteita *[[Pulp Fiction]]* -elokuvasta, ja albumin nimi on väännös elokuvan ohjaajan nimestä.

## Kappaleet
#
#
#
#
#
#
#
#
#
#
#
#
#

## Lähteet
Kouniana

**Kouniana** on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta koilliseen. Kunnassa on 4&nbsp;600 ja kylässä 3&nbsp;600 asukasta (vuonna 2009).

Kounianan kunta rajoittuu idässä Koutialan piirin Zanfiguén, lännessä Gouadji Kaon sekä pohjoisessa Koromon ja Ségoun alueen Sanin piirin Moribalan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on savannia. Seutu kuuluu Sudanin ilmastovyöhykkeeseen.

Kuntaan kuuluvat Kounianan ja Nadiasson kylät. Asukkaat ovat etupäässä miniankoja. Lisäksi on boboja, fulbeja ja dogoneja.

Kounianan ohi kulkee Koutialan ja Sanin välinen maantie RN13. Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.

## Lähteet
Logouana

**Logouana** on maalaiskunta Sikasson alueen Koutialan piirissä Malissa. Sen keskuskylä Leleni sijaitsee 30 kilometriä Koutialasta maanteitse itään. Kunnassa on 8&nbsp;400 ja keskuskylässä 3&nbsp;500 asukasta (vuonna 2009).

Logouanan kunta rajoittuu pohjoisessa Koutialan piirin Sorobasson ja Gouadji Kaon, idässä Zébalan, etelässä Nafangan ja lännessä Sincinan ja Yognogon kuntiin. Alue on pinnanmuodostukseltaan lähinnä tasankoa. Kasvillisuus on pensassavannia.

Kuntaan kuuluu viisi kylää. Asukkaat ovat etupäässä miniankoja ja fulbeja.

Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit.

## Lähteet
Roman Murzin

**Roman Vasiljevitš Murzin** (, s. 21. heinäkuuta 1982 Irkutsk, Neuvostoliitto) on Venäjällä syntynyt ja Mongolian jääpallomaajoukkueessa pelannut jääpalloilija. Hänellä on molempien maiden kansalaisuudet. Murzin pelaa keskikentällä ja on edustanut Venäjän pääsarjassa kasvattajaseuransa Irkutskin Baikal-Energijaa ja Abakanin Sajany-Hakasijaa. Syksyllä 2017 hän siirtyi Suomen Bandyliigaan Porvon Akilleksen joukkueeseen.

Murzin on pelannut Venäjän jääpalloilun pääsarjassa kaikkiaan 289 ottelua ja tehnyt niissä 98 maalia.

Vuoden 2017 MM-kisoissa Murzin edusti Mongolian jääpallomaajoukkuetta, joka pelasi MM-kisojen B-sarjaa.

## Saavutukset
**Seurajoukkueissa**
*Bandyliigapronssia: 2018 Porvoon Akilleksen riveissä.

**Maajoukkueessa**
* Vuoden 2017 MM-kisojen B-sarjan maalintekijäkuningas.

## Lähteet
* Murzin rusbandy.ru-tietokannassa 
* Murzin Baikal-Energijan sivuilla
Anna Henriksson

**Anna Emilia Henriksson** (19. toukokuuta 1874 Rantasalmi – 17. kesäkuuta 1963 Helsinki) oli suomalainen käsityönopettaja ja ylitarkastaja. Hän on kotiteollisuuden hallinnon uranuurtajia. Hän toimi aktiivisesti myös käsityön ja kotiteollisuuden luottamustehtävissä ja pyrki siten nostamaan suomalaisen osaamisen ja alan ammattilaisten arvostusta. 

## Henkilöhistoria
Henrikssonin vanhemmat olivat rakennusmestari Karl Gustaf Henriksson ja Brita Katharina Torp. Hän suoritti tyttökoulun 1891 ja valmistui käsityönopettajaksi 1895. Heti valmistuttuaan hänet valittiin Porvoon kutomakoulun johtajaksi, jota tehtävää hän hoiti vuoteen 1909. Tällöin hänet valittiin Fredrika Wetterhoffin Työkoulun opettajaopiston johtajaksi.  Johtajan tehtävässään hän joutui perusteellisesti uudistamaan opiston toiminnan. Muutoksista tärkein oli vuonna 1911 alkanut kotiteollisuusopettajien pedagoginen kouluttaminen. Anna Henrikssonin toimeenpanemilla muutoksilla luotiin opettajankoulutukselle malli, joka säilyi koulutuksen perusratkaisuna ainakin seuraavat 35 vuotta. 

Vuonna 1918 Henriksson siirtyi Kauppa- ja teollisuushallituksen kotiteollisuuden tarkastajaksi, Työtehtävä muuttui sittemmin Maataloushallituksen ylitarkastajaksi. Tätä tehtävää hän hoiti vuoteen 1941. Samalla hän toimi useissa käsityöalan ja NNKY:n valtakunnallisissa luottamustehtävissä. Hän sai vuonna 1949 Kotiteollisuusjärjestöjen keskusliiton kunniajäsenyyden.

## Julkaisuja
* *Kansanpukuja*, 1915, Lauri Mäkinen, Oskar Nupponen, Fanni Mikkola, Anna Henriksson 
* *Kankaankudonnan oppikirja: kankaankudonnan ammattitiedon perusteet kotiteollisuus-, kotitalous- ja emäntäkouluja, kansanopistoja ja itseopiskelijoita varten*, 1928 (10. painos 1965)
* *Pohjolan kotiteollisuusliitto: 8, Neljännet pohjoismaiset kotiteollisuuskäräjät Hämeenlinnassa 16–18 päivinä kesäkuuta 1934*, 1936
* *Katsaus Suomen kotiteollisuusjärjestöjen keskusliiton vaiheisiin 30-vuotisen toiminnan aikana v. 1913–1943*, 1944

## Lähteet
Suorapankki

**Suorapankki** tarkoitti aiemmin pankkia, jolla ei ollut konttoreita. Suorapankki toimi puhelimen ja postin välityksellä.

Suorapankkitoiminnassa asiakkaan ei tarvinnut käydä henkilökohtaisesti pankissa tunnistautumassa pankkitiliä avattaessa. Suomessa edellytettiin, että suorapankin asiakkaalla oli vastatili toisessa suomalaisessa talletuspankissa.

## Lähteet
Konséguéla

**Konséguéla** on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta länteen. Kunnassa on 30&nbsp;100 ja kylässä 5&nbsp;400 asukasta (vuonna 2009).

Konséguélan kunta rajoittuu lännessä Koutialan piirin Diédougoun ja Koninan, pohjoisessa Miénan ja N’Tossonin, idässä N’Golonianasson ja Faguin ja etelässä Sikasson piirin Dogonin sekä Koulikoron alueen Dioïlan piirin N’Dlondougoun kuntiin. Maisemaa leimaavat tasangot ja laaksot. Etelärajalla virtaa Banin sivujoki Banifing. Kasvillisuus on pensassavannia.

Kuntaan kuuluu 16 kylää. Asukkaat ovat etupäässä miniankoja ja fulbeja.

Seudun pääelinkeino on maatalous. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.

## Lähteet
F. C. D. Wyneken

**Friedrich Conrad Dietrich Wyneken** (13. toukokuuta 1810 Verden, Westfalenin kuningaskunta – 4. toukokuuta 1876 San Francisco, Kalifornia) oli luterilainen pastori, joka toimi vuosina 1850-1864 luterilaisen Missouri-synodin johtajana eli presidenttinä.

## Elämä
Wyneken syntyi Verdenissä silloisessa Westfalenin kuningaskunnassa, myöhemmin alue kuului Hannoverin kuningaskuntaan. Wyneken opiskeli Göttingenin ja Hallen yliopistoissa. Valmistuttuaan hän toimi opettajana sekä yksityisesti että koulussa. Vuonna 1838 hän lähti siirtolaiseksi Yhdysvaltoihin.

Pian saavuttuaan Saksasta Baltimoreen Wyneken otti huolehtiakseen paikallisesta luterilaisesta seurakunnasta sen pastorin tultua sairaaksi. Sen jälkeen hänestä tuli Pennsylvanian minsteriumin kiertävä saarnaaja, joka levitti evankeliumia Ohiossa, Indianassa ja Michiganissa. Hän myös hoiti pastorin tehtäviä Indianan Fort Waynessa ja Adamsin piirikunnassa. Vuonna 1841 Wyneken laati kirjoituksen *Die Noth der deutschen Lutheraner in Nordamerika*, jolla hän kutsui Saksan luterilaisia lähettämään pastoreita auttamaan hajallaan asuvia luterilaisia siirtolaisia Amerikan rajaseuduilla. Kirjoitus sai Wilhelm Löhen, joka toimi pastorina Baijerin Neuendettelsaussa hankkimaan rahoitusta ja vapaaehtoisia palvelemaan Amerikassa. Löhen kouluttamat miehet muodostivat enemmistön niistä pastoreista, jotka perustivat Missouri-synodin.

Vuonna 1845 Wyneken kutsuttiin pastoriksi Baltimoreen. Vuonna 1850 hänet valittiin Missouri-synodin presidentiksi, jossa virassa oli ennen häntä ollut vain yksi henkilö. Hän hoiti tehtävää 14 vuotta, vuodet 1850-1864. Tämän jälkeen hän siirtyi pastoriksi Clevelandiin Kolminaisuuden luterilaiseen seurakuntaan, jossa hän palveli vuodet 1864-1875.

## Lähteet

## Aiheesta muualla
* englanninkielinen käännös Wynekenin vuonna 1868 pitämästä saarnasta
* Friends of Wyneken, järjestö, joka ylläpitää Wynekenin entistä kotitaloa Adamsin piirikunnassa Indianassa
Harri Hiukka

**Harri Hiukka** (s. 24. joulukuuta 1984) on suomalainen jääpalloilija. Hän edustaa Bandyliigassa pelaavaa HIFK:ta. Kaikkiaan Hiukka on pelannut kevääseen 2018 mennessä yhdeksän kautta Bandyliigaa ja kaksi kautta Ruotsin Allsvenskania.

Torniolaislähtöinen jääpalloilija Harri Hiukka edusti uransa juniorivuosien jälkeen kolme ensimmäistä kauttaan 2004–2007 kolmanneksi korkeimmalla Ruotsin jääpallon sarjatasolla haaparantalaista Eurocity / HT-Bandya. Seuraavat kaksi kautta hän edusti Bandyliigaa Jyväskylän JPS:ssä ja Varkauden WP-35:ssä.

Syksyllä 2009 Hiukka siirtyi takaisin kotiseudulleen edustaen ensin kasvattajaseuraansa ToPV:tä, sitten Allsvenskanissa pelannutta HT Bandyä ja sen jälkeen kauden vielä ToPV:tä. Kausi 2011–2012 oli Hiukalle menestyksellinen, sillä hän sijoittui Pohjoislohkon maalintekijätilaston kakkoseksi 37 maalillaan. 

Hiukka siirtyi syksyllä 2014 HIFK:n Bandyliigajoukkueeseen, jossa hän oli voittamassa keväällä 2015 SM-hopeaa. Seuraavalla kaudella Hiukka oli Bandyliigan runkosarjan maalintekijätilaston kakkonen. HIFK-kausinaan Hiukka on ollut joukkueen parhaita maalintekijöitä.

Tornio-vuosinaan Hiukka pelasi jalkapalloa maalivahtina III Divisioonassa TP-47:n ja Tornion Tarmon riveissä sekä ruotsalaisessa Övertorneå SK:ssa.

## Saavutukset
**Seurajoukkueissa**
* SM-hopeaa HIFK:n riveissä kaudella 2015

## Lähteet
* International Bandy Database

### Viitteet
Hannah Ryggen

**Hannah Ryggen**  (21. maaliskuuta 1894 Malmö, Ruotsi – 2. helmikuuta 1970) oli ruotsalaissyntyinen norjalainen tekstiilitaiteilija, joka tuli tunnetuksi poliittisesti kantaa ottavista töistään.

Hanna Jönsson kasvoi Ruotsissa ja opiskeli ensin opettajaksi. Hän oli kuitenkin kiinnostunut kuvataiteista, ja lähti opintomatkalle Dresdeniin vuonna 1922. Siellä hän tapasi norjalaisen taiteilijan Hans Ryggenin, meni tämän kanssa naimisiin ja muutti tämän kotitilalle Ørlandiin lähelle Trondheimia.

Ryggen teki seinävaatteensa aivan alusta alkaen itse, käyttäen omien lampaidensa villaa jonka hän värjäsi osittain kasviväreillä ja kutoi seinävaatteeksi kotitekoista kudontakehystä käyttäen.

Ryggenin tuotanto kattaa yli sata suurikokoista seinävaatetta. Niitä oli esillä Venetsian biennaalissa 1964.

Ryggenin töitä oli esillä myös Kasselin Documentassa vuonna 2012. ja Modern Art Oxfordissa 2017.

## Lähteet

## Aiheesta muualla
* Hannah Ryggenin teoksia *Nordenfjeldske Kunstindustrimuseum*
Geneva Open

**Geneva Open** on toukokuussa Genevessä, Sveitsissä järjestettävä miesten tennisturnaus. Turnaus järjestettiin ensimmäisen kerran vuonna 1980. Turnaus kuului välissä Challenger-turnauksiin vuosina 1992-2014, mutta palasi ATP World Tour 250 -sarjaan vuonna 2015.

## Tulokset

### Kaksinpeli

### Nelinpeli

## Lähteet
* Turnaus ATP World Tourin sivuilla 

## Aiheesta muualla
* Viralliset kotisivut
Jemenin parlamentti

**Jemenin parlamentti** (arabiaksi: **Majlis**) on Jemenin kaksikamarinen valtion lakeja säätävä elin. 

Parlamentti koostuu alahuoneesta eli eduskunnasta nimeltä **edustajainneuvosto** (*Majlis* *al-Nuwaab / al-Nawab / Annowab*), jossa on 301 kansanedustajaa ja ylähuoneesta nimeltä **neuvoa-antava neuvosto** (*Majlis al-Shura / Alshoora*), jossa on 111 jäsentä. Neuvoa antavalla neuvostolla on sananvaltaa, mutta ei valtaa tehdä päätöksiä. "Parlamentista" puhuttaessa tarkoitetaan tavallisesti vain edustajainneuvostoa.

Perustuslain mukaan yli puolet 301 kansanedustajista on oltava paikalla, jotta parlamentti voi tehdä päätöksiä.

Edustajainneuvoston kansanedustajat valitaan suoralla kansanvaalilla ja heidän toimikautensa on kuusi vuotta kerrallaan. Vaaleissa on käytössä yksinkertainen enemmistövaalitapa. Presidentti valitsee neuvoa-antavan neuvoston jäsenet. Neuvoa-antavan neuvoston jäsenet on tapana valita rikkaista perheistä ja vaikutusvaltaisista ryhmistä.

Helmikuusta 2008 lähtien parlamentin puheenjohtajana on toiminut Jahja al-Ra'i. Pääsihteerinä toimii Abdulla Ahmed Sofan.

Vuonna 2003 miesten osuus parlamentissa oli 99,7 % (300 miestä) ja naisten osuus 0,3 %. (1 nainen).

## Ehdolle asettuminen ja äänestäminen vaaleissa
Ehdolleasettumisikäraja on 25 vuotta ja ehdolle asettuvan täytyy olla lukutaitoinen ja kirjoitustaitoinen Jemenin kansalainen, jolla on "hyvä moraali". Hänellä ei saa olla suorittamatonta tuomiota moraalittomasta rikoksesta. Äänestysikäraja on 18 vuotta ja äänestävän ihmisen täytyy olla Jemenin kansalainen, joka asuu Jemenissä.

## Historia
Parlamentti perustettiin vuonna 1990, kun Etelä-Jemenin ja Pohjois-Jemenin parlamentit yhdistyivät.

Huhtikuun 2009 (27. huhtikuuta) parlamenttivaaleja siirrettiin perustuslain muutoksella järjestettäväksi 27.huhtikuuta 2011. Vaaleja ei kuitenkaan järjetetty, vaan kansanedustajat pidensivät kauttaan uudelleen kahdella vuodella. Vaalit piti järjestää 25. helmikuuta 2014, mutta niitä siirrettiin jälleen vuodella 23. helmikuuta 2015 järjestettäviksi. Tammikuussa 2014 Kansallinen vuoropuhelukokous (NDC) pidensi kansanedustuskautta, kunnes uusi perustuslaki tulisi voimaan vuonna 2015.

Helmikuussa 2015 kapinoivat huthit hajottivat parlamentin.

Parlamentti (143 kansanedustajaa) kokoontui seuraavan kerran 13. elokuuta 2016 huthien hallitsemassa pääkaupunki Sanaassa. Parlamentti kokoontui sen jälkeen, kun huthit ja entisen presidentti Ali Abdullah Salehin johtama Yleinen kansankokous-puolue olivat nimittäneet Ylimmän poliittisen neuvoston hoitamaan Jemenin asioita ja torjuivat Yhdistyneiden kansakuntien ehdotuksen rauhansuunnitelmaksi. Parlamenttirakennusta vartioivat Salehille uskolliset aseistetut joukot. Kaikki kokoontuneet kansanedustajat kannattivat luottamuslausetta Ylimmälle poliittiselle neuvostolle. Huthien syrjäyttämä presidentti Abdrabuh Mansur Hadi ei pitänyt kokoontumisesta, vaan kutsui sitä perustuslain loukkaukseksi ja rangaistavaksi rikokseksi. Hänen mukaansa kokoontuneen parlamentin toiminnalla ei ole laillisia vaikutuksia, eikä sen päätöksiä voida toimeenpanna.

## Edustajainneuvostopuolueet vuoden 2003 vaalien jälkeen

## Lähteet
Eero Pokela

**Eero Pokela** (s. 7. kesäkuuta 1944 Sievi) on suomalainen  Oulussa asuva kirjailija.

## Henkilöhistoria
Sievissä syntynyt Pokela on asunut Oulussa vuodesta 2000. Hän on työskennellyt Osuuspankin ja Kansaneläkelaitoksen palveluksessa ja toiminut Rautaruukin koulutus- ja viestintätehtävissä, samoin kuin useiden eri lehtien päätoimittajana. Hänelle myönnettiin kirjailijaprofessorin arvonimi vuonna 2014 tunnustuksena työstään.

## Teoksia
Pokela on kirjoittanut useita romaaneja ja näytelmiä, tehnyt musiikkisanoituksia ja toimittanut Eija Malmbergin kanssa Rautaruukin Oulaisten tehtaan historiikin *Rautaruukki, Oulaisten tehdas 20 vuotta* (1997) ja Tiina Ullvén-Putkosen kanssa Hilja-Kyllikki Hakkaraisen musitelmat *Koivuneuvos Hilja-Kyllikki Hakkaraisen elämä sahayrittäjänä Jumalan johdatukseen luottaen* (2014). Hänen teoksiaan ovat:  
* *Muukalainen*, näytelmä, 1976
* *Sumujen saari*, runokokoelma, 1998
* *Kuningas Kustaa ja Euroopan-matka*, satukokoelma, 1999
* *Kuningas Kustaa ja Justiina-muori*, satukokoelma, 1999
* *Kuningas Kustaa ja prinsessa Helmiina*, satukokoelma, 1999
* *Ikkunat*, näytelmä, 2001
* *Pitkä matka jouluun*, näytelmä, 2002
* *Sammakon malja: runoja kehdosta hautaan - ja sen ylikin*, runokokoelma, 2003
* *Kotimaa*, näytelmä, 2004
* *Lääkäri Luukkaan vastaanotolla*, näytelmä, 2004
* *Ristiässä*, romaani, 2005 
* *Hautajaiset Petroskoissa*, romaani, 2006
* *Kultakello*, romaani, 2007
* *Joulukuun kuudes: historiallinen romaani Kyösti Kalliosta ja hänen ajastaan*, romaani, 2009
* *Kuokka*, romaani, 2010
* *Parin puusepän pojat: Efraim Männistö ja Nasaretin mies*, elämäkerta, 2010
* *Kutsu : Jussi Latvalan kolme elämää*, elämäkerta, 2012
* *Liljankukkia : runoja elämän laaksoista ja kukkuloilta*, lyhytproosa- ja runoteos, 2013 (Taisto Liljan kanssa)
* *Neuroosi*, romaani, 2013
* *Vastuu: Hanna ja Jussi Jumalan juoksupoikina*, elämäkerta, 2014
* *Varjoista valoon*, elämäkerta, 2016 (Jaakko Kallelan kanssa)

## Lähteet

## Aiheesta muualla
* Keskosena syntynyt Eero: Olen taistellut hengestäni koko ikäni. Studio55.fi  
* Roihu. Vieraana Eero Pokela. (Ensiesitys TV7, 24.4.2007)
* Melkein uskomaton sukutarina. Kaleva, 24.10.2006
Ursula Franklin

**Ursula Franklin** (16. syyskuuta 1921 – 22. heinäkuuta 2016) oli Saksassa syntynyt kanadalainen metallurgian ja materiaalitieteen professori. Näiden tieteenalojen lisäksi hän oli kehittämässä fysikaalisia menetelmiä arkeologisten kohteiden iän määrittämiseksi, ja tutki teknologian sosiaalisia vaikutuksia. Franklin oli myös vakaumuksellinen pasifisti, feministi ja kveekari.

Franklin syntyi Münchenissä Saksassa ja aloitti opintonsa Berliinissä. Natsien valtaan nousu keskeytti hänen opintonsa, ja hän joutui työleirille 18 kuukaudeksi. Vapauduttuaan hän jatkoi opintojaan, väitteli vuonna 1948 kokeellisesta fysiikasta ja lähti Kanadaan tekemään väitöstyön jälkeisiä opintojaan. Hän aloitti työskentelyn Toronton yliopiston metallurgian ja materiaalitieteen laitoksella vuonna 1967, ja sai professorin viran vuonna 1973. Franklin julkaisi yli 70 tieteellistä artikkelia ja useita kirjoja.

## Lähteet
H. C. Schwan

**Heinrich Christian Schwan** (5. huhtikuuta 1819 Horneburg, Hannoverin kuningaskunta – 29. toukokuuta 1905 Cleveland, Ohio) oli yhdysvaltalainen luterilainen pastori, joka toimi vuosina 1878−1899 luterilaisen Missouri-synodin johtajana eli presidenttinä.

## Elämä
Schwan syntyi Horneburgissa Hannoverin kuningaskunnassa. Hän opiskeli sekä Göttingenin että Jenan yliopistoissa ennen valmistumistaan vuonna 1842. Hänet vihittiin papiksi 13. syyskuuta 1843. Vuoden 1843 lopussa Schwan aloitti lähetystyön Bahiassa Brasiliassa. Siellä ollessaan hän avioitui 4. huhtikuuta 1849 Emma Matilda Edmunde Blumen kanssa.

Vuonna 1850 hänet kutsuttiin pastoriksi Missouriin Black Jackiin Salemin luterilaiseen seurakuntaan. Hänet asetettiin virkaansa 15. syyskuuta 1850. Vuonna 1852 hän siirtyi Ohion Clevelandiin Zionin luterilaisen seurakunnan pastoriksi. Hän palveli tässä virassa 30 vuotta, kunnes väistyi ryhtyen samalla seurakunnan apulaispastoriksi.

Tämän ohessa hän toimi useissa tehtävissä, kuten muun muassa Missouri-synodin Keski-alueen varapresidenttinä 1854−1857, Missouri-synodin varapresidenttinä 1857−1860, Keski-alueen presidenttinä 1860−1878 sekä Missouri synodin presidenttinä 1878−1899. Vuonna 1862 hän julkaisi kirjan *32 teesiä epäevankelista käytäntöä vastaan*. Hän oli myös vastuussa synodin virallisen katekismuksen julkaisemisesta vuonna 1896.

## Lähteet
Jyrki Könnömäki

**Jyrki Könnömäki** on suomalainen freelancenäyttelijä. Könnömäki on muun muassa esiintynyt televisiomainoksissa 1990-luvun alusta 2010-luvun alkuun, televisiosarjoissa *[[Salatut elämät]]* ja *[[Paholaisen tytär]]* sekä Arttu Wiskarin *[[Sirpa (kappale)|Sirpa]]*-kappaleen musiikkivideolla.

## Lähteet
Louise Bryant

**Louise Bryant** (5. joulukuuta 1885 – 6. tammikuuta 1936) oli yhdysvaltalainen toimittaja, kirjailija ja feministi. Hän raportoi amerikkalaisiin lehtiin Venäjän vallankumouksesta matkustellessaan Venäjällä toisen aviomiehensä John Reedin kanssa.

Bryant syntyi Nevadassa ja opiskeli Oregonissa. Hän meni naimisiin portlandilaisen hammaslääkärin Paul Trullingerin kanssa, ja tutustui tämän vasemmistolaisystäviin. Hänestä tuli aktiivinen Oregonin naisten äänioikeutta ajavassa liikkeessä vuonna 1912.

Tutustuttuaan John Reediin Bryant erosi Trullingerista ja muutti Reedin kanssa New Yorkin Greenwich Villageen. He matkustivat Venäjälle 1917. Bryant kirjoitti matkakokemuksista kirjan *Six Red Months in Russia*.

Reed kuoli vuonna 1920, ja Bryant jatkoi toimittajan uraansa. Hän haastatteli aikansa kuuluisuuksia Enver paššasta Benito Mussoliniin. Hän meni kolmannen kerran naimisiin vuonna 1923, sai tyttären, mutta menetti tämän huoltajuuden kitkerässä avioerossa vuonna 1930.

Vuoden 1981 elokuvassa *[[Punaiset (elokuva)|Punaiset]]* Bryantin hahmoa esitti Diane Keaton.

## Lähteet

## Aiheesta muualla
* Louise Bryant (1885-1936) Oregon Encyclopedia
Lehtisaaret

**Lehtisaaret** on kolmen saaren ryhmä Espoon Suvisaariston kaakkoisosassa. Siihen kuuluu Iso Lehtisaari, Pieni Lehtisaari ja Sumparen. Maankohoamisen myötä saaret ovat kasvaneet lähes kiinni toisiinsa.

## Maantiede ja luonto
Pieni Lehtisaari sijaitsee Ison Lehtisaaren itäpuolella, saaria yhdistää kapea silta. Sumparen puolestaan sijaitsee Ison Lehtisaaren kaakkoispuolella. Muutaman kymmenen metrin päässä Ison Lehtisaaren lounaisrannalta sijaitsee kaksi pikkusaarta: Lilla Grötholmen ja Stora Grötholmen. Etelässä sijaitsee Tirrevet, sekin aivan Ison Lehtisaaren kupeessa. Joitakin satoja metrejä Isosta Lehtisaaresta lounaaseen sijaitsee Gåsgrund, jonne kulkee kesäisin yhteysalus. Kilometrin verran Pienestä Lehtisaaresta itäkoilliseen sijaitsee Torra Lövö, joka on Gåsgrundin lailla Espoon kaupungin ulkoilusaari. Pienempänä itänaapurina on vajaan hehtaarin laajuinen Östergrundet, kaakossa ovat Inre Notgrundet ja Notgrundet.

Ison Lehtisaaren keskiosassa on laaja pirunpelto. Saaren sisäosan metsät ovat vanhoja, ne edustavat sekä rehevää käenkaali-mustikkatyypin kangasta että karua kalliometsää. Alueella on paikka paikoin suuria siirtolohkareita. Ison ja Pienen Lehtisaaren välinen salmi eli flada on maankohoamisen seurauksena muuttunut merenlahdeksi. Flada on tätä nykyä tavanomaista maatuvaa, ruovikoitunutta merenlahtea tervaleppävyöhykkeineen.

## Historia
Lehtisaarilla oli jonkin verran virolaisasutusta 1700-luvun jälkipuoliskolla. Pienen Lehtisaaren länsiosassa on kalliokaiverrus muistona 1750-luvulla alueelle muuttaneista virolaisista. Ison Lehtisaaren ruotsalainen nimi, (Stora) Löv-ö, on varsin tyypillinen saaren nimi Uudellamaalla. Sen kirjoitusasu on vaihdellut 1560-luvulta alkaen: Lövön, Löfföön, Löföö ja Stor Löfö. Sumparenin varhaisin kirjoitusasu puolestaan on Såmper, nimen alkuperä saattaa olla kalasumpuissa ja kalakaupassa.

Pienessä Lehtisaaressa sijaitsee arkkitehti Karl Lindahlin 1910 suunnittelema Villa Zilliacus. Sumparenissa toimi 1960-luvulle asti Tuomelan pienveneveistämö. Lehtisaarten ympäristössä on muutamia hylkyjä, kuten alkuvuodesta 1961 uponnut jahti Alexandra. Saarilla kuvattiin 1960-luvun puolessavälissä osa Jörn Donnerin ohjaamasta elokuvasta *[[Täällä alkaa seikkailu]]*.

## Lähteet

## Aiheesta muualla
*Tiedostopalvelu.maanmittauslaitos.fi
*Iso Lehtisaari, Uusimaa, Finland — Sunrise, Sunset and Daylength
*Windguru.cz
*Villa Zilliacus
SBT PaPo

**SBT PaPo** eli **Salibandy Team Parkanon Ponteva** on parkanolainen salibandyseura, jonka miesten edustusjoukkue pelaa III-divisioonassa ja naisten edustusjoukkue I-divisioonassa. SBT PaPolla on juniorijoukkueet P16, T14 ja P14 junioreille. 

## Miehet
PaPo:n miesten joukkue pelaa kaudella 2022-2023 III-divisioonaa salibandyliiton Sisä-Suomen alueella. 

## Naiset
PaPo:n naisten joukkue pelaa kaudella 2022-2023 I-divisioonaa noustuaan sinne kauden 2020-2021 päätteeksi II-divisioonasta. Naiset pelaavat lohkossa A.  

Kauden 2022-2023 jälkeen naisten sarjajärjestelmä muuttuu. Kaudella 2023-2024 naisten 1. divisioona on sarjajärjestelmässä Naisten Divari ja vanha 1. divisioona on Suomisarja.   SBT PaPon naisten joukkue ei ole ilmoittanut itseään nousukyvykkääksi joukkueeksi, vaan tavoittelee paikkaa tulevassa Suomisarjassa.

## Joukkueet
Vuonna 2022 SBT PaPolla on 5 joukkuetta, jotka pelasivat Salibandyliiton alaisia sarjoja. Lisäksi PaPolla on salibandykerhoja junioreille.

* Miehet
* Naiset
* P16
* T14
* P14

## Logot ja peliasujen väritykset
PaPo:n tunnuksena toimii urheiluseura Parkanon Pontevan puoli seppele -tunnus, jonka sisällä lukee Pa-Po-lyhenne. SBT PaPolla on myös salibandyjaoston oma tunnus, jossa kahtia jaettuun vaakunaan on sijoitettu PaPo:n tunnuksen lisäksi salibandypallo sekä Parkanon vaakunassakin oleva mänty. Salibandyjaoston tunnusta on käyttänyt pelkästään seuran miesten edustusjoukkue.

SBT PaPo:n joukkueet käyttävät peliasuinaan virallisissa otteluissa joko musta-punaista tai koko mustaa väritystä. SBT PaPo on käyttänyt alkuperäisin kelta-mustaa väritystä peliasuissaan. Tästä värityksestä kuitenkin luovuttiin, kun suomalainen salibandyvalmistaja Fat Pipe teki yhteistyösopimuksen SBT PaPon kanssa.

## Parkanon Urheilutalo
SBT PaPo pelasi aiemmin kotiottelunsa Parkanon Urheilutalossa, joka sijaitsee Parkanon vesitornin juurella. Parkanon Urheilutalo on rakennettu vuonna 1978 ja peruskorjattu vuonna 2000. Urheilutalolla on aiemmin ollut parkettilattia, mutta nykyään alustana toimii parketin päälle asennettu Taraflex-muovimatto. Parkanon Urheilutalo vetää noin 300 katsojaa salibandyotteluissa. Vuoden 2019 syksyllä Parkanoon avautui uusi koulu- ja kulttuurikeskus Kaarna, jossa PaPo pelaa jatkossa kotiottelunsa ja suurin osa harjoitusvuoroista järjestetään. 

## Lähteet
Ciriaco de’ Pizzicolli

**Cyriacus Anconalainen** (, tai **Ciriaco d'Ancona** 31. heinäkuuta 1391 – 1453/1455) oli paljon matkustanut italialainen humanistioppinut ja antikvaristi. Cyriacus oli syntyisin rikkaasta anconalaisesta kauppiassuvusta. Häntä on kutsuttu arkeologian isäksi.
Tero Liimatainen

**Tero Liimatainen** (s. 17. joulukuuta 1995) on suomalainen jääpalloilija. Hän edustaa Elitserienissä pelaavaa Hammarby IF:ää. Pelipaikaltaan Liimatainen on keskikentän ja hyökkäyksen pelaaja.

Liimatainen aloitti Bandyliigauransa kaudella 2013–2014. 

Tero Liimatainen on pelannut myös kaukalopalloa Lauritsalan Visan joukkueessa. Hänet on valittu kaksi kertaa, 2016 ja 2017, TUL:n parhaaksi kaukalopalloilijaksi, 

Kevään 2022 Suomen mestaruuden jälkeen Liimatainen siirtyi Ruotsin Elitserienin Frillesås BK:hon. Molemmilla kausillaan Frillesås BK:ssa Liimatainen oli joukkueensa paras pistemies. 

Kahden Frillesås BK:ssa vietetyn kauden jälkeen Liimatainen siirtyi Hammarbyhyn.

## Saavutukset

**Maajoukkueessa**
*MM-hopea: 2023, 2025

**Seurajoukkueissa**
*Suomen mestaruus: 2017, 2018, 2022 (Veiterä)
*SM-hopea: 2019, 2021 (Veiterä)

**Henkilökohtaisesti**

*Bandyliigan All Stars -pelaaja: 2017–2018, 2018–2019

*Bandyliigan kuukauden pelaaja: Helmikuu 2019

## Lähteet
Isolde Holderied

**Isolde Holderied** (s. 7. marraskuuta 1966  Oberammergau, Saksan liittotasavalta) on uransa päättänyt saksalainen ralliautoilija. Hän oli yksi harvoista säännöllisesti rallin MM-sarjaan osallistuneista naiskuljettajista. Hän osallistui uransa aikana 24 MM-osakilpailuun ja 38 EM-osakilpailuun. MM-sarjassa hän ajoi pisteille vain Argentiinan rallissa 1994 sekä Monte Carlo -rallissa 1995. EM-sarjassa hän kirjasi kahdeksan palkintopallisijaa ja voiton vuoden 1993 Ala-Saksin rallista. MM-sarjassa vuosina 1993–1995 hänen kartanlukijanaan toimi ruotsalainen Christina Thörner.
Aktiiviuransa jälkeen Holderied on osallistunut 2012 ja 2014 Saksan MM-ralliin nolla-auton kuljettajana.

## Uran saavutuksia
* 1994 FIA LadyCupin voitto ja Production WRC -luokan 2. sija. 
* 1995 FIA LadyCupin voitto ja PWRC 3. sija.
* 2000 FIA ERC-sarjan neljäs

## Lähteet
Louise Aitken-Walker

**Louise Aitken-Walker** (s. 21. tammikuuta 1960) on uransa lopettanut brittiläinen ralliautoilija. Aitken-Walker oli yksi harvoista naispuolisista rallikuljettajista, joille maksettiin ajamisesta. 

## Ura
Aitken-Walker kilpaili rallin MM-sarjassa pääasiallisesti vain kotimaansa RAC-rallissa, mutta kaudella 1990 hän kiersi ruotsalaisen kartanlukijansa Christina Thörnerin kanssa seitsemän MM-rallia ajokkinaan etuvetoinen Opel Astra GSI. Kauden päättäneestä RAC-rallista tuloksena oli yleiskilpailun 17. sija ja luokan A7 voitto.
Seuraavan vuoden RAC-ralliin, joka jäi myös hänen uransa viimeiseksi, Aitken-Walker sai ensi kertaa alleen nelivetoisen A-ryhmän Ford Sierran. Pari Aitken-Walker ja Thörner tulivat maaliin yleiskilpailun 10. sijalla, mikä oli myös Aitken-Walkerin paras sijoitus MM-ralleissa.

Vuonna 1990 Aitken-Walker voitti naisten mestaruuden rallissa. Hän sai MBE-tunnustuksen vuonna 1992. Hän on saanut Segrave Trophy -palkinnon. Vuonna 1990 hän ja Thörner ajoivat ulos Portugalin rallissa, jossa auto upposi järveen. Tämän jälkeen hän keräsi kaudella neljä luokkavoittoa ja nousi ensimmäiseksi brittiläiseksi rallin maailmanmestariksi.

## Lähteet
Chevrolet Uplander

**Chevrolet Uplander** on tila-auto jota yhdysvaltalainen Chevrolet valmisti vuosina 2004–2008. Autoa koottiin Doraville Assembly -tehtaalla, Doravillen kaupungissa, Georgiassa, Yhdysvalloissa. Uplander korvasi Chevrolet Venturen, jonka valmistus päättyi 2005.

Autoa myytiin Yhdysvalloissa, Kanadassa, Chilessä, Meksikossa, Euroopassa ja Lähi-idässä.
Jaakko Ohtonen

**Jaakko Ohtonen** (s. 25. elokuuta 1989 Oulu) on suomalainen näyttelijä.

## Ura
Ohtonen opiskeli Voionmaan opiston elokuvanäyttelijälinjalla 2008–2009. Sen jälkeen hän opiskeli Tampereen yliopiston näyttelijäntyön laitoksella ja valmistui teatteritaiteen maisteriksi 2015. Valmistuttuaan hän on työskennellyt vapaana näyttelijänä. Ryhmäteatteri Meriteatterissa Ohtonen aloitti 2015. Hän on näytellyt myös Tampereen Teatterissa ja ryhmäteatteri Siperiassa.

Valkokankailla Ohtonen nähtiin jo opiskeluaikanaan. Hänellä oli sivurooli draamaelokuvassa *Väärät juuret* vuonna 2009. Yle TV2:n draamakomediassa *Mun ainoot 30 minsaa* Ohtosella oli Mikon rooli. Draamakomediassa *[[Klikkaa mua]]* hänellä oli yhden jakson rooli Kekenä.  

Ohtonen antoi äänensä ''Big Brotherille'' kausilla 2019–2021. 

Ohtonen nähtiin Netflixin ja MGM:n *Viikingit: Valhalla* -sarjassa vuonna 2022.

Ohtonen esittää Jeesusta Mel Gibsonin ohjaamassa tulevassa kaksiosaisessaelokuvassa *The Resurrection of the Christ*. Elokuvan kuvaukset alkoivat vuonna 2025, ja elokuva on tarkoitus julkaista vuonna 2027.

## Valikoitu rooliluettelo
*Maurice Merleau-Ponty (*Hylkääminen*, 2013)
*Vili Uddirun (*Taikakivet*, 2013)
*Kotibileiden meikä (*Tornado*, 2014)
*Usko (*Eikä merta enää ole - kotimatkan laulu*, 2015)
*Rupert (*Skavabölen pojat*, 2015)
*Hamlet (*Hamlet – koko totuus*, 2016)
*Jaska (*Eikä kukaan meitä enää etsi*, 2017)
*Hilal (*Maailman meri*, 2017)
*Kramsu (*Raivon historia*, 2017)

## Filmografia
### Elokuvat ja lyhytelokuvat

### Televisiosarjat

## Yksityiselämä
Ohtosen aviopuoliso on radio- ja televisiojuontaja Alma Hätönen.

## Lähteet

## Aiheesta muualla
*Helsinginfreet.com: Jaakko Ohtonen
*Ilona / Ohtonen, Jaakko
*Teatterisiperia.net 
*Aamulehti: Isot aplodit Siperian näyttelijöille – Viiden tähden esitys ympäristökatastrofista 
*Ylöjärven Uutiset: Teatteri Siperian juhlanäytelmä on ekoherätys : Arktisia jääkarhuja ja arkisia tekoja
*Oulun juhlaviikot esittää 2014: Tornado, video 4:38
Jimin

**Park Ji-min** (; s. 13. lokakuuta 1995, Busan, Korean tasavalta), tunnetaan myös etunimellään **Jimin**, on eteläkorealainen laulaja ja tanssija. Hän on yksi poikabändi BTS:n seitsemästä jäsenestä.

## Varhaiset vaiheet
Park Ji-min syntyi 13. lokakuuta vuonna 1995 Busanissa, Korean tasavallassa. Hän on kahdesta lapsesta vanhempi, ja hänen nuorempi veljensä on nimeltään Ji-hyun. Park on harrastanut tanssia kahdeksannelta luokalta asti ja aloitti yläkoulun jälkeen Busanin taidelukiossa. Hän kuitenkin vaihtoi myöhemmin musiikkiuransa vuoksi Soulin taidelukioon, josta hän valmistui toisen BTS:n jäsenen Kim Tae-hyungin kanssa vuonna 2014.

## Ura
Park kiinnostui laulamisesta nähtyään eteläkorealaisen Rainin esiintymisen, ja hänen tanssinopettajansa Busanin taidelukiossa suosittelikin koe-esiintymistä levy-yhtiö Big Hit Entertainmentille. Vuonna 2012 Parkista tuli harjoittelija kyseisessä yhtiössä, ja vuonna 2013 hän debytoi poikabändi BTS:n kanssa. Laulajan mukaan hänen alkunsa Big Hit Entertainmentilla ei ollut helppo, sillä hänet melkein potkaistiin bändistä ulos kahdeksan kertaa. Hänen roolinsa yhtyeessä on vokalisti, ja hän kuuluu myös yhtyeen päätanssijoihin yhdessä J-Hopen, Jungkookin ja V:n kanssa. Laulajana hän erottuu yhtyeessä korkealla äänialallaan.  

Park oli mukana soolokappaleensa "Lie" kirjoittamisessa. Hänen muita BTS:n albumeilla julkaistuja soolokappaleitaan ovat "Serendipity" ja ”Filter”. Vuonna 2018 Jimin julkaisi myös soolokappaleen "Promise", jossa hän oli mukana sekä säveltäjänä että sanoittajana. 2022 huhtikuussa Jimin julkaisi “With you” -nimisen kappaleen, jossa on mukana laulaja laulunkirjoittaja Ha Sung Woon. Kappale on k-draama “Our blues”:n ääniraitaan kuuluva. 

Viimeisin teos häneltä on face- niminen sooloalbumi, joka on julkaistu 24. maaliskuuta 2023. Albumin ennakkojulkaisu "Set me free pt.2" rikkoi monia ennätyksiä k-pop genren alla. 

## Yksityiselämä
Parkin esikuvia ovat Rain, Taeyang ja Chris Brown. Hän on kertonut julkisesti kovasta itsekuristaan ja perfektionismistaan sekä siitä, miten hän varsinkin uransa alussa harjoitteli toistuvasti yömyöhään. Hän on myös kokenut stressiä ulkonäöstään ja kamppaillut paljon kehonkuvansa kanssa. Park kertoo BTS:n vuonna 2017 julkaisemassa kirjassa *Wings Concept Book*, miten hän saattoi toisinaan pyörtyä tanssiharjoituksissa ankaran laihduttamisen seurauksena.

## Lähteet
Juana Inés de la Cruz

**Juana Inés de la Cruz** (1648 tai 1651–1695) oli nykyisessä Meksikossa elänyt nunna, runoilija ja näytelmäkirjailija. 

Sisar Juanaa arvostetaan suuresti Meksikossa. Hänestä kertova kirja ja elokuva ovat lisänneet hänen mainettaan, mutta osa todellisista yksityiskohdista hänen elämässään on unohtunut.

Sisar Juanan syntymävuodesta ei ole varmuutta, eri lähteiden mukaan 1648 tai 1651. Hänen isänsä oli espanjalainen ja äitinsä Meksikossa syntynyt espanjalainen (*[[criolla]]*). Hän ei käynyt juuri kouluja, vaan opiskeli itsekseen. Hänen älykkyytensä ja lahjakkuutensa huomattiin varhain. Juana halusi mennä luostariin, ettei avioliitto estäisi häntä oppimasta.

Sisar Juana kirjoitti kaikkia runouden lajeja kuten sonetteja ja balladeja, ja monia näytelmiä. Hänen teoksistaan tuli kuuluisia Meksikossa ja Espanjassa, mutta kuuluisuus johti hakauksiin kirkon kanssa.

## Lähteet

## Aiheesta muualla
Casper Herler

**Max Johan Casper Herler** (s. 1. marraskuuta 1975 Vaasa) on suomalainen asianajaja ja varatuomari sekä Borenius Asianajotoimisto Oy:n toimitusjohtaja. 

Herlerin erikoisalaan kuuluvat yleisen ympäristöoikeuden ohella lupaprosessit, kaavoitus, ympäristövastuut, luonnonsuojelu, jäte- ja kemikaalikysymykset sekä kaivostoiminta. Herler on toiminut myös ympäristökonsultointialalla, yliopistossa ja ympäristöministeriössä.

Herler on vuonna 2008 väitellyt oikeustieteen tohtoriksi pilaantuneiden maa-alueiden vastuukysymyksistä Helsingin yliopistossa. Hän luennoi säännöllisesti omaan erityisosaamiseensa liittyvistä aiheista ja on julkaissut artikkeleita laajalti eri ympäristöoikeudellisista kysymyksistä. 

Herler on ollut Borenius Asianajotoimisto Oy:n osakas vuodesta 2010.

## Julkaisut
*
* *Nykyajan muuttuva oikeus: Justus ry. 10 vuotta = Nutida rätt i förändring : Justus r.f. 10 år*, toim. Kimmo Nuotio, Casper Herler, Johan Boucht, Helsinki: Suomalainen lakimiesyhdistys, 2001, Sarja: Suomalaisen lakimiesyhdistyksen julkaisuja. E-sarja, 1458-0446 ; N:o 5. 

## Lähteet
Ford Focus RS WRC 04

**Ford Focus RS WRC 04** on Fordin ralliauto, joka teki debyyttinsä Uuden-Seelannin MM-rallissa kaudella 2004. Autolla voitettiin kaksi rallia Markko Märtinin ajamana.

## Rallin MM-sarjan tulokset

## Aiheesta muualla

*Ford Focus RS WRC 04 Juwra.com
Elis James

**Owain Elis James** (s. 3. marraskuuta 1980) on walesilainen koomikko, näyttelijä ja radiojuontaja. 

## Ura
James aloitti uransa koomikkona vuonna 2005, mutta siirtyi ammattilaiseksi vasta vuonna 2008. Ennen ammattilaisuraansa James soitti cardiffilaisessa indie/punk-yhtyeessä Heck.

James on tehnyt kolme sooloesitystä Edinburghin Fringe-komediafestivaaleilla: *The Most Cautious Little Boy In Wales* vuonna 2009, *Daytripper* vuonna 2010 ja *Speaking As a Mother...* vuonna 2012. James esittää stand up -komiikkaa sekä englannin että kymrin kielellä. 

2010 James esiintyi lämmittelijänä walesilaisen koomikko-kollegansa Rhod Gilbertin Britannian-kiertueella.

Vuodesta 2014 James on esittänyt yhtä kolmesta päähahmosta BBC:n sitcomissa *Josh*.

Helmikuusta 2014 alkaen James on juontanut viikoittaista radio-ohjelmaa *Elis James and John Robins* yhdessä ystävänsä ja kollegansa John Robinsin kanssa brittiläisellä indie rock -musiikkiin erikoistuvalla kaupallisella Radio X -kanavalla. Vuonna 2016 he kiersivät Britanniaa nimellä *The Elis James and John Robins Experience*. Maaliskuussa 2017 ohjelma voitti Chortle award -palkinnon.

2017 James ja englantilainen koomikko Miles Jupp tekivät BBC:lle neliosaisen sarjan *James & Jupp*, jossa he kiertävät Walesiä. 

## Yksityiselämä
James syntyi Haverfordwestissä Etelä-Walesissä, mutta kasvoi Carmarthenin kaupungissa. Hän on kaksikielinen ja puhuu äidinkielenään sekä kymriä että englantia.

James on opiskellut nykyhistoriaa ja politiikkaa Cardiffin yliopistossa.

James on kihloissa englantilaisen näyttelijä-koomikon Isy Suttien kanssa. Pari asuu Lontoossa ja heillä on vuonna 2014 syntynyt tytär.

## Lähteet